Jedan način da promijenimo svoje gene jest da napravimo nove,
kao što je to elegantno pokazao Craig Venter.
Drugi način je da promijenimo životni stil.
Upravo učimo koliko su te promjene snažne i dinamične,
i kako ne trebate dugo čekati na rezultate.
Kada zdravije jedete, kontrolirate stres, vježbate i volite više,
vaš mozak dobiva više krvi i kisika.
Još važnije jest da vaš mozak tada ustvari raste.
Stvari koje su prije par godina smatrane nemogućim
danas se mogu izmjeriti.
To je shvatio Robin Williams
par godina prije nas ostalih.
Ovo su stvari koje možete napraviti
kako bi vaš mozak proizvodio nove moždane stanice.
Neke od meni najdražih su čokolada i čaj, borovnice,
alkohol u umjerenim količinama, kontroliranje stresa
i opioidi koji se mogu naći u marihuani.
Ja sam samo glasnik.
(Smijeh)
O čemu smo ono upravo pričali?
(Smijeh)
A ove stvari mogu sve pogoršati
i uzrokovati gubitak moždanih stanica.
Uobičajeni krivci, poput zasićenih masti i šećera,
nikotina, opijata, kokaina, previše alkohola i kroničnog stresa.
Vaša koža je bolje prokrvljena kada promijenite životni stil
i zato sporije starite i imate manje bora.
Kroz vaše srce prolazi više krvi.
Dokazali smo da možete izliječiti srčane bolesti.
Ove začepljene arterije gore lijevo
su nakon samo jedne godine mnogo manje začepljene.
Na PET scan-u dolje lijevo
plava boja označava slab protok krvi.
Nakon godinu dana narančasta i bijela boja pokazuju snažan protok.
Vi ste u mogućnosti zaustaviti i poništiti tijek
ranog raka prostate, kao i raka dojke
ako unesete ove promjene u svoj život.
Rast tumora in vitro zaustavljen je
u 70 posto ispitanika koji su promijenili svoje navike,
i u samo devet posto onih koji to nisu učinili.
Ove su razlike veoma značajne.
Čak i vaši spolni organi dobivaju više krvi
čime se povećava vaša spolna moć.
Najučinkovitiju reklamu protiv pušenja
napravilo je ministarstvo zdravstva koje je
pokazalo da nikotin sužava vaše arterije
i može uzrokovati srčani i moždani udar,
ali isto može dovesti i do impotencije.
Polovica muškaraca pušača pati od impotencije.
Seksi, zar ne?
Uskoro ćemo objaviti istraživanje koje pokazuje
da je moguća promjena gena u oboljelih od raka prostate.
Ovo je toplinska karta,
s različitim bojama. Geni su s desne strane.
500 gena se promijenilo nabolje
i aktiviralo "dobre" gene koji sprječavaju bolesti
te poništilo one gene koji uzrokuju bolesti.
Ove spoznaje su veoma snažne jer
mnogim ljudima pružaju novu nadu i izbor.
Tvrtke kao Navigenix, DNA Direct i 23andME koje
izrađuju vaše genske profile
kod ljudi izazivaju pitanje: "Što ja sad tu mogu napraviti?"
Naši geni ne određuju našu sudbinu. Oni jesu
predispozicija za bolesti, ali ako napravimo promjene
koje inače ne bismo,
možemo promijeniti način na koji naši geni rade.
Hvala vam.
(Pljesak)